Alan Rickman

Roedd Alan Sidney Patrick Rickman (21 Chwefror 1946 - 14 Ionawr 2016) yn actor o Loegr. Mae Rickman yn fwyaf adnabyddus am chwarae rhannau Hans Gruber yn Die Hard ac fel Severus Snape yn y gyfres o ffilmiau Harry Potter. Mae ef hefyd yn enwog am ei rôl flaenllaw fel Siryf Nottingham yn ffilm lwyddiannus 1991, Robin Hood: Prince of Thieves ac yn fwy diweddar fel y Barnwr Turpin yn ffilm Tim Burton Sweeney Todd: The Demon Barber of Fleet Street.

Yn 1995 enillodd Wobr Emmy a Gwobr Screen Actors Guild am ei bortread o Rasputin: Dark Servant of Destiny. Enillodd wobr  BAFTA Award am ei ran yn y ffilm Robin Hood.

Bu farw Rickman o ganser y pancreas ar 14 Ionawr 2016 yn 69 oed. Bydd ei ffilm olaf, yn lleisio cymeriad Absolem yn Alice Through the Looking Glass, yn cael ei lansio yn yr Unol Daleithiau ym Mai 2016.

Bywyd cynnar
Ganwyd Rickman yn Acton, Llundain,Profile, biography.com; adalwyd 14 Ionawr 2016. i deulu dosbarth gweithiol, yn fab i Margaret Doreen Rose (Bartlett)  gwraig tŷ, a Bernard Rickman, gweithiwr ffatri. Roedd ganddo linach Seisnig, Gwyddelig a Chymreig; ganed ei fam yn NhrefforestActor Alan Rickman dies aged 69; WalesOnline; Adalwyd 15 Ionawr 2016. Roedd ei dad yn Babydd a'i fam yn Fethodist.Alan Rickman Roedd ei deulu yn cynnwys brawd hyn, David (g. 1944), dylunydd graffeg; brawd iau, Michael (g. 1947), hyfforddwr tennis; a chwaer iau, Sheila (g. 1950).England & Wales births 1837–2006. General Register Office. England and Wales Civil Registration Indexes. London, England: General Register Office. Print. Aeth Rickman i Ysgol Gynradd Derwentwater yn Acton, ysgol oedd yn dilyn y dull addysgu Montessori.

Bu farw ei dad pan oedd yn wyth mlwydd oed, gan adael ei fam i fagu eu phlant yn bennaf ar ben ei hun. Fe briododd eto, ond ysgarodd ei lys-dad ar ôl tair mlynedd. "Roedd un cariad yn ei bywyd", meddai Rickman yn ddiweddarach amdani. Roedd yn rhagori ar caligraffega pheintio dyfrlliw. O Ysgol Gynradd Derwentwater enillodd ysgoloriaeth i Ysgol Uwchradd Latymer yn Llundain, lle wnaeth ymhel yn fwy a drama. Ar ôl gadael Latymer, fe fynychodd Coleg Celf a Dylunio Chelsea ac yna y Coleg Brenhinol Celf. Gyda'r addysg yma fe weithiodd fel dylunydd graffeg i bapur newydd y Notting Hill Herald, swydd yr oedd Rickman yn ystyried fel galwedigaeth mwy sefydlog na actio. "'Doedd ysgol ddrama ddim yn cael ei ystyried yn rhywbeth synhwyrol i wneud yn 18".

Ar ôl graddio, fe wnaeth Rickman a nifer o ffrindiau agor stiwdio dylunio graffeg o'r enw Graphiti, ond ar ôl tair mlynedd o fusnes llwyddiannus, fe benderfynodd ei fod am ddilyn trywydd actio yn broffesiynol. Fe ysgrifennodd i ofyn am glyweliad gyda'r Academi Frenhinol Celf Ddramatig (RADA), a fynychodd rhwng 1972–74. Tra oedd yno, fe astudiodd Shakespeare ac yn cynnal ei hun drwy weithio fel gwisgwr i Syr Nigel Hawthorne a Syr Ralph Richardson.Interview Alan Rickman, abouthp.free.fr; adalwyd 20 Rhagfyr 2007.

Ffilmiau
Die Hard (1988)
Truly, Madly, Deeply (1991)
Robin Hood: Prince of Thieves (1991)
Bob Roberts (1992)
An Awfully Big Adventure (1995)
Sense and Sensibility (1995)
Galaxy Quest (1999)
Harry Potter and the Philosopher's Stone (2001)
Harry Potter and the Chamber of Secrets (2002)
Love Actually (2003)
Harry Potter and the Prisoner of Azkaban (2004)
Harry Potter and the Goblet of Fire (2005)
Harry Potter and the Order of the Phoenix (2007)
Harry Potter and the Deathly Hallows – Part 1 (2010)
Harry Potter and the Deathly Hallows – Part 2 (2011)

Teledu
Romeo and Juliet (1978)
Smiley's People (1982)
The Barchester Chronicles (1982)
Girls on Top (1985)
Back at the Barnyard (2010)

Cyfeiriadau

Categori:Actorion o Loegr
Categori:Enillwyr Gwobr BAFTA
Categori:Genedigaethau 1946
Categori:Marwolaethau 2016
Categori:Pobl o Lundain
Categori:Pobl o Loegr o dras Gymreig